62020TO0014_INF
Digriet tal-Qorti Ġenerali (It-Tmien Awla) tas-16 ta’ Ottubru 2014 – Tratkowski vs Il-Kummissjoni
(Kawża T-14/20)
“Rikors għal annullament – Servizz pubbliku – Uffiċjali – Kompetizzjoni interna COM/2/AD 12/18 (AD 12) – Preżentata tal-att ta’ kandidatura permezz ta’ formula prevista għal dan il-għan u msemmija fl-Artikolu 2 tal-Anness III tar-Regolamenti tal-Persunal – Talba ta’ aċċess għall-kompetizzjoni ppreżentata, fl-istess ħin u fuq karta sempliċi, lill-Awtorità tal-Ħatra – Kundizzjonijiet ta’ eliġibbiltà – Deċiżjoni tal-bord li tiċħad il-kandidatura tar-rikorrent – Ċaħda mill-bord tat-talba għal eżami mill-ġdid tal-kandidat minħabba t-tardività tagħha – Deċiżjoni tal-Awtorità tal-Ħatra li tirrifjuta li tilqa’ t-talba tar-rikorrent li teskludi waħda mill-kundizzjonijiet previsti mill-avviż ta’ kompetizzjoni sabiex tħallih jikkompeti – Kontestazzjoni tad-deċiżjoni tal-Awtorità tal-Ħatra u mhux ta’ dik tal-bord – Interess ġuridiku – Inammissibbiltà”
1.
Rikorsi tal-uffiċjali – Deċiżjoni tal-Bord tal-Għażla ta’ kompetizzjoni – Ilment amministrattiv li għandu jitressaq qabel – Ilment indirizzat lill-Awtorità tal-Ħatra kontra d-deċiżjoni tagħha li tirrifjuta li teskludi waħda mill-kundizzjonijiet previsti mill-avviż ta’ kompetizzjoni – Assenza ta’ rikors kontra d-deċiżjoni tal-bord li jelimina l-kandidatura tar-rikorrent – Inammissibbiltà
(Artikolu 270 TFUE; Regolamenti tal-Persunal, Artikoli 90(2) u 91(2))
(ara l-punti 35 sa 36)
2.
Rikorsi tal-uffiċjali – Ilment amministrattiv li għandu jitressaq qabel – Termini – Dekadenza – Żball skużabbli – Kunċett – Uffiċjal b’esperjenza li ħa żball dwar il-mezzi ta’ rikors għall-kontestazzjoni tad-deċiżjoni tal-Bord tal-Għażla ta’ kompetizzjoni – Esklużjoni
(Regoli tal-Persunal, Artikoli 90 u 91)
(ara l-punti 43 sa 96)
Suġġett
Talba bbażata fuq l-Artikolu 270 TFUE u intiża għall-annullament tad-deċiżjoni tal-Kummissjoni tal-14 ta’ Marzu 2019 li permezz tagħha l-Awtorità tal-Ħatra ta’ din l-istituzzjoni ċaħdet it-talba tar-rikorrent li jitħalla jipparteċipa għall-kompetizzjoni interna COM/2/AD 12/18 (AD 12) minħabba li ma kienx jissoddisfa l-kundizzjoni, prevista fl-avviż tal-kompetizzjoni relatat magħha, marbuta maż-żamma tal-grad AD 10.
Dispożittiv
1)
Ir-rikors huwa miċħud bħala inammissibbli.
2)
Michal Tratkowski huwa kkundannat għall-ispejjeż.